
IX. volebné obdobie

						                         			            

N á v r h

UZNESENIE

NÁRODNEJ RADY SLOVENSKEJ REPUBLIKY


z ...... 2026


k dlhodobo neudržateľnému stavu financovania miestnych a regionálnych samospráv na Slovensku

     Národná rada Slovenskej republiky 

A. konštatuje, 
že konsolidačné opatrenia súčasnej vlády Roberta Fica v kombinácii s dlhodobou absenciou štrukturálnych územných reforiem samospráv majú bezprecedentné negatívne dopady na udržateľnosť financovania služieb a investičného rozvoja obcí, miest a samosprávnych krajov na území Slovenskej republiky; 

B. vyzýva
členov vlády Slovenskej republiky
bezodkladne pripraviť návrhy, ktorými sa za účasti Združenia miest a obcí Slovenska (ZMOS), Únie miest Slovenska (ÚMS) a združenia Samosprávne kraje Slovenska (SK8) zabezpečí dlhodobý a udržateľný stav financií v územných samosprávach na Slovensku;

C. dôrazne žiada
ministra vnútra Slovenskej republiky,
aby bezodkladne pripravil a predložil systémový a koncepčný návrh reformy miestnej a regionálnej samosprávy, ktorý bude tvorený za účasti ich zastupiteľských organizácií.
	






Bratislava, január 2026
